कलेक्टर ने तय की डेडलाइन
एक सप्ताह में बनाने होंगे 78 हजार जाति प्रमाणपत्र
राजधानी में जाति प्रमाण पत्र बनाने की डेडलाइन शनिवार को समाप्त हो गई है। बावजूद इसके पांच एसडीएम दफ्तर में इसका काम पेंडिंग है। कलेक्टर निशांत वरवड़े ने एसडीएम को एक हफ्ते में 78 हजार पेंडिंग प्रमाण पत्र बनाने की डेडलाइन दी है।
पांच एसडीएम दफ्तर हुजूर में 33 हजार जाति प्रमाणपत्र बनाए जाना पेंडिंग हैं। इसके अभियान में हुजूर तहसील सबसे पिछड़ी हुई है, यहां अब तक 49 हजार 484 आवेदन आए हैं, जिनमें से 15 हजार 705 आवेदनों का निराकरण किया गया है। यहां 33 हजार 779 आवेदन लंबित चल रहे हैं। गोविंदपुरा वृत्त में 18 हजार 354, शहर में 16 हजार 929, बैरागढ़ में 14 हजार 776, टीटी नगर में 17 हजार 464 और एमपी नगर में एक हजार 541 आवेदन लंबित हैं। इन सभी को एक सप्ताह में काम निपटाने के लिए निर्देश कलेक्टर ने दिए हैं। वरवड़े का कहना है कि जिन लोगों के प्रमाण पत्र नहीं मिले हैं। वह एसडीएम दफ्तर में पता कर सकते हैं। गौरतलब है कि जाति प्रमाण पत्र अभियान में 2 लाख 56 हजार 358 बच्चों के फार्म जमा किए गए हैं।
जिनमें से सिर्फ 1 लाख 37 हजार 434 प्रकरणों का निराकरण कर दिया है। एक लाख 18 हजार 924 छात्रों के जाति प्रमाण पत्र पेंडिंग हैं। इस पेंडेंसी को दूर करने के लिए के दिन भोपाल के एसडीएम वृत्तों पर शनिवार को प्रमाण पत्र बनाने का काम किया गया। सुबह से कर्मचारी कार्यालय पहुंचे और जाति प्रमाण पत्रों को बनाने में जुट गए हैं।
kas_Deva hin_Deva hin_Deva hin_Deva hin_Deva